ਸ੍ਰਿਸ਼ਟੀ ਰੋਡੇ

Category:Articles with hCards
ਸ੍ਰਿਸ਼ਟੀ ਰੋਡੇ (ਅੰਗ੍ਰੇਜ਼ੀ: Srishty Rode; ਜਨਮ 24 ਸਤੰਬਰ 1991) ਇੱਕ ਭਾਰਤੀ ਟੈਲੀਵਿਜ਼ਨ ਅਦਾਕਾਰਾ ਹੈ। 2018 ਵਿੱਚ, ਉਸਨੂੰ ਬਿੱਗ ਬੌਸ 12 ਵਿੱਚ ਇੱਕ ਮਸ਼ਹੂਰ ਪ੍ਰਤੀਯੋਗੀ ਦੇ ਰੂਪ ਵਿੱਚ ਦੇਖਿਆ ਗਿਆ ਸੀ।

 ਅਰੰਭ ਦਾ ਜੀਵਨ 
ਸ੍ਰਿਸ਼ਟੀ ਰੋਡੇ ਦਾ ਜਨਮ 24 ਸਤੰਬਰ 1991 ਨੂੰ ਮੁੰਬਈ, ਮਹਾਰਾਸ਼ਟਰ ਵਿੱਚ ਹੋਇਆ ਸੀ। ਉਸਦੇ ਪਿਤਾ ਟੋਨੀ ਰੋਡੇ ਇੱਕ ਸੀਨੀਅਰ ਸਿਨੇਮਾਟੋਗ੍ਰਾਫਰ ਹਨ ਅਤੇ ਉਸਦੀ ਮਾਂ ਸਾਧਨਾ ਇੱਕ ਘਰੇਲੂ ਔਰਤ ਹੈ। ਸ੍ਰਿਸ਼ਟੀ ਦੀ ਪਰਿਵਾਰ ਵਿੱਚ ਇੱਕ ਵੱਡੀ ਭੈਣ ਸ਼ਵੇਤਾ ਰੋਡੇ ਵੀ ਹੈ। ਸ੍ਰਿਸ਼ਟੀ ਨੇ ਮੁੰਬਈ ਦੇ ਸੇਂਟ ਲੁਈਸ ਕਾਨਵੈਂਟ ਹਾਈ ਸਕੂਲ ਤੋਂ ਪੜ੍ਹਾਈ ਕੀਤੀ। ਉਸਨੇ ਮਿਠੀਬਾਈ ਕਾਲਜ, ਮੁੰਬਈ ਤੋਂ ਫਾਈਨ ਆਰਟਸ ਵਿੱਚ ਡਿਗਰੀ ਦੇ ਨਾਲ ਗ੍ਰੈਜੂਏਸ਼ਨ ਪੂਰੀ ਕੀਤੀ ਹੈ।

 ਕੈਰੀਅਰ 
ਰੋਡੇ ਨੇ ਆਪਣਾ ਅਦਾਕਾਰੀ ਕੈਰੀਅਰ 2007 ਵਿੱਚ ਬਾਲਾਜੀ ਟੈਲੀਫਿਲਮਜ਼ ਦੀ ਕੁਝ ਇਜ਼ ਤਾਰਾ ਵਿੱਚ ਇੱਕ ਭੂਮਿਕਾ ਦੇ ਕੇ ਸ਼ੁਰੂ ਕੀਤਾ ਜਿਸ ਲਈ ਉਸਨੇ ਦਾਅਵਾ ਕੀਤਾ ਕਿ ਉਸਨੂੰ 1,000 ਰੁਪਏ ਮਿਲੇ ਸਨ। ਬਾਅਦ ਵਿੱਚ, ਉਸਨੇ ਟੈਲੀਵਿਜ਼ਨ ਵਿਗਿਆਪਨਾਂ ਲਈ ਆਡੀਸ਼ਨ ਦੇਣਾ ਸ਼ੁਰੂ ਕੀਤਾ ਅਤੇ ਹਿੰਦੁਸਤਾਨ ਯੂਨੀਲੀਵਰ ਦੇ ਫੇਅਰ ਐਂਡ ਲਵਲੀ ਲਈ ਇੱਕ ਇਸ਼ਤਿਹਾਰ ਦੇ ਨਾਲ ਇੱਕ ਸਫਲਤਾ ਪ੍ਰਾਪਤ ਕੀਤੀ।

2010 ਵਿੱਚ, ਉਹ ਯੇ ਇਸ਼ਕ ਹਾਏ ਵਿੱਚ ਦਿਖਾਈ ਦਿੱਤੀ, ਅਤੇ ਅਗਲੇ ਸਾਲ ਉਸਨੇ ਜ਼ੀ ਟੀਵੀ ਦੀ ਛੋਟੀ ਬਹੂ ਲਈ ਸਾਈਨ ਅੱਪ ਕੀਤਾ। ਉਸਨੇ ਸਾਲਾਂ ਦੌਰਾਨ ਸਾਬਣ ਓਪੇਰਾ ਕਰਨਾ ਜਾਰੀ ਰੱਖਿਆ। 2018 ਵਿੱਚ, ਉਸਨੇ ਇਸ਼ਕਬਾਜ਼ ਵਿੱਚ ਫਿਜ਼ਾ ਦਾ ਕਿਰਦਾਰ ਨਿਭਾਇਆ ਅਤੇ ਉਸੇ ਸਾਲ, ਉਸਨੇ ਕਲਰਜ਼ ਟੀਵੀ ਦੇ ਬਿੱਗ ਬੌਸ 12 ਵਿੱਚ ਇੱਕ ਮਸ਼ਹੂਰ ਪ੍ਰਤੀਯੋਗੀ ਵਜੋਂ ਹਿੱਸਾ ਲਿਆ। ਉਸ ਨੂੰ 70ਵੇਂ ਦਿਨ ਸ਼ੋਅ ਤੋਂ ਕੱਢ ਦਿੱਤਾ ਗਿਆ ਸੀ।

ਦਸੰਬਰ 2018 ਵਿੱਚ, ਬਿੱਗ ਬੌਸ ਤੋਂ ਬੇਦਖਲ ਹੋਣ ਤੋਂ ਸਿਰਫ਼ ਦੋ ਦਿਨ ਬਾਅਦ, ਉਸਨੇ ਪੁਸ਼ਟੀ ਕੀਤੀ ਕਿ ਉਸਨੇ ਆਪਣੀ ਪਹਿਲੀ ਫਿਲਮ ਗਬਰੂ ਗੈਂਗ ਸਾਈਨ ਕਰ ਲਈ ਹੈ।

 ਫਿਲਮਾਂ 

 ਗੱਬਰੂ ਗੈਂਗ - (ਟੀ.ਬੀ.ਏ.)

 ਹਵਾਲੇ 

ਸ਼੍ਰੇਣੀ:ਜਨਮ 1991
ਸ਼੍ਰੇਣੀ:ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਸ਼੍ਰੇਣੀ:ਜ਼ਿੰਦਾ ਲੋਕ